Н А Р Е Д Б А

ЗА РЕДА ЗА РАЗПОЛАГАНЕ И ПОЛЗВАНЕ НА ПРЕМЕСТВАЕМИ ОБЕКТИ ЗА ТЪРГОВИЯ И УСЛУГИ, НА ОСНОВАНИЕ ЧЛ. 56, АЛ. 2 ЗУТ

ПРИЕТА С РЕШЕНИЕ № 135 на 17.05.2001 г. по Протокол № 3/17.05.2001 г. от заседание на  Общински съвет гр. Смядово
Изменена с Решение № 97 от 01.11.2016 г. по адм. дело 214/2016 г. - Административен съд Шумен
Изменена с Решение № 242 по Протокол № 5 от 25 май 2017 г.

РАЗДЕЛ І

 ОБЩИ РАЗПОРЕДБИ

Чл. 1/1/. Тази наредба определя видовете, предназначението, изискванията към оформлението и поставянето на преместваеми обекти.
       /2/. Тази наредба урежда реда за поставяне на преместваеми обекти върху терени: частна, общинска и държавна собственост.
Чл.2/1/. Преместваем обект по смисъла на тази наредба е обект, предназначен за търговски или други обслужващи дейности, който не е трайно свързан с терена и не нарушава цялостта на настилката под него.
Преместваемите обекти са елементи от системата на градското обзавеждане.
        /2/. Преместваеми обекти по ал.1 могат да се поставят върху части от тротоари, части от площадни пространства, както и върху свободни площи и имоти, без това да пречи на основното предназначение на терените, върху които се поставят.
        /3/.  Преместваеми обекти по ал.1, могат да се поставят и върху държавни, общински или частни терени /парцели/, върху които не е осъществено предвиденото съгласно ЗРП строителство, до неговото осъществяване.
        /4/. Преместваемите обекти се поставят с разрешение  на главния архитект на гр. Смядово при спазване на градоустройствените, архитектурно – художествените, инженерно – техническите и санитарно – хигиенните норми и изисквания за формиране на благоприятна жизнена среда съгласно схема по чл. 56 ал. 2 от ЗУТ.

РАЗДЕЛ ІІ.

ВИДОВЕ ПРЕМЕСТВАЕМИ СЪОРЪЖЕНИЯ

Чл. 3./1/. По своето предназначение и вид преместваемите обекти могат да бъдат:
1.   Обслужващи търговията
1.1.	Павилион
1.2.	Сергия
1.3.	Маса
1.4.	Количка
1.5.	Временна базарна конструкция
1.6.	Слънце защитно устройство /чадъри, сенници, тенти и др./

2.	Обслужващи транспорта
2.1.	Спирконавес за МПС
2.2.	Тоалетна кабина
2.3.	Телефонна кабина
2.4.	Павилион за охрана /на паркинги и др./

/2/. По своя характер преместваемите обекти по ал.1 могат да бъдат:
1.С унифициран дизайн – промишлен продукт, предназначен за серийно производство.
             2.С индивидуален дизайн – предназначен за единично производство съобразено със спецификата на градската среда.
         Чл. 4. Преместваемите обекти съгласно чл. 3, ал. 1 могат да бъдат предназначени само за продажба на стоки и услуги, както следва:
1.	Дребни пакетирани хранителни стоки
2.	Печатни произведения
3.	Цветя
4.	Цигари
5.	Ядки
6.	Сладолед
7.	Кафе и закуски 
8.	Плодове и закуски
9.	Фишове за тото и лотарийни билети
10.	Стоки с акционен характер /свързани с честване на празници/
11.	Услуги от битов характер 

             РАЗДЕЛ  ІІІ

             ИЗИСКВАНИЯ ПРИ ПОСТАВЯНЕ НА ОБЕКТИ

            Чл. 5. Централната търговска зона за гр. Смядово се определя с площта ограничена от улиците както следва: ул.”Беласица”, ул.”Славянска”, ,ул.”Й.Овчаров”, ул.”Дебър”.
              Чл. 6. На терени /общинска и държавна собственост/ извън централната зона могат, да се разполагат преместваеми обекти по схеми, одобрени от гл. архитект. Изготвената схема се одобрява от Кмета на Община Смядово.
А/ до десет на сто от местата по схемата за централната търговска зона могат да се предоставят на лица с доказана инвалидност, лично изпълняващи дейността.
                 Б/ при по-вече желаещи се провежда жребий
                  В/ проекта за преместваемите съоръжения се съгласува с ХЕИ, КАТ, НЕК и ВИК и се одобряват от гл.архитект.

                 Чл. 7./1/. Забранява се разполагането на:
1.	Сергии извън границите на определените от гл.архитект на гр. Смядово площи за пазари.
2.	Маси за продажба на всякакъв вид стоки с изключение на тези с акционен характер /мартеници, коледници и великденски картички и украшения и др.подобни./
3.	Разполагането на всички видове преместваеми обекти с изключения на маси в обслужващите сервитути на инженерните съоръжения.
4.	Разполагането на всички видове преместваеми обекти, когато закриват входове, витрини, прозорци от партерния етаж на сградите или на обектите от тях.
5.	Рекламни информационни и монументално – декоративни елементи върху недвижими имоти без разрешение за поставяне, издадено от Гл. архитект на Общината съгласно чл.57 от ЗУТ.
/2/. Обектите по ал. 1, т. 2 се прибират от търговеца на чието име е издадено разрешителното, след края на работното време.

РАЗДЕЛ ІV

РЕД ЗА РАЗРЕШАВАНЕ НА ПРЕМЕСТВАЕМИ ОБЕКТИ ВЪРХУ ОБЩИНСКИТЕ ТЕРЕНИ

Чл.8. /изм. с Решение № 242 по Протокол № 5 от 25 май 2017 г./ 
/1/ Отдаването под наем на общински площи за разполагане на преместваеми обекти по одобрените схеми се извършва по реда на Наредбата за реда за придобиване, управление и разпореждане с общинско имущество, приета с Решение № 23/11.02.2000 год.
	
/2/ Разрешения за поставяне на преместваеми съоръжения за определен срок пред обекти за обществено обслужващи дейности върху общински недвижими имоти в строителните граници на населените места от територията на Община Смядово  – със сезонно ползване за разполагане на летни градини, щандове, витрини, стойки, фризери, кафемашини, грил машини и др., се издават на собственика или ползвателя на обекта без търг или конкурс, след издаване на разрешение за поставяне, издадено от Кмета на Община Смядово. 
	
/3/Разрешение за поставяне по ал. 2 се издава след получаване на положително становище от проверка на комисия от служители на Община Смядово и на основание изготвена ръчна скица схема за поставяне на обектите за сезонно ползване.
	
/4/ Наемните цени за поставянето на съоръжения ал. 2 се определят по цени за кв.м., съгласно Наредбата за определянето и администрирането на местните такси и цени на услуги.

РАЗДЕЛ V.

                РЕД ЗА РАЗРЕШАВАНЕ НА ПРЕМЕСТВАЕМИ СЪОРЪЖЕНИЯ                 ВЪРХУ ЧАСТНИ ТЕРЕНИ

Чл. 9 (отм. – Решение № 97 от 01.11.2016 г. по адм. Дело 214/2016 г. на Административен съд Шумен)

          РАЗДЕЛ VІ.

          ВЪТРЕШНОСЛУЖЕБЕН КОНТРОЛ

          Чл. 10./1/. Преместваемите обекти са незаконни и подлежат на преместване, когато:
1.	са поставени в отклонение от изискванията на настоящата наредба.
2.	Са поставени без необходимите одобрени проекти и /или без разрешение за поставяне.
3.	Са поставени в отклонение от одобрените схеми и проекти, както и от издаденото разрешение за поставяне.
4.	Когато теренът се ползва без правно основание или неизпълнение на договорните отношения за предоставяне ползването на земята.
/2/. Преместваемите обекти с унифициран вид се считат за незаконни и подлежат на премахване, когато са изпълнени в отклонение от одобрените проекти и приетия прототип по чл. 3 /2/, чл. 10 и чл. 11.
Чл. 11. Премахването на незаконно поставени обекти се извършва по следния ред:
1.	Упълномощени длъжностни лица от Общ. Техническа служба съставят констативен акт по образец.
2.	Въз основа на съставения констативен акт, кмета издава заповед за доброволно премахване на незаконно поставеното съоръжение на основание чл. 44 от ЗТСУ.
3.	След изтичане на срока за доброволно премахване, заповедта по т. 2 се привежда в изпълнение. Премахването на преместваемия обект става за сметка на нарушителя, като дължимите суми се събират по реда на Закона за събиране на държавните вземания.
Чл. 12. За въпроси неуредени в тази наредба, се прилага Законът за административното производство.

                             РАЗДЕЛ VІІ.

АДМИНИСТРАТИВНОНАКАЗАТЕЛНИ РАЗПОРЕДБИ чл.232 /5/ и 233/ЗУТ

                              Чл. 13 /изм. с Решение № 242 по Протокол № 5 от 25 май 2017 г./
/1/ Наказва се с глоба или имуществена санкция в размер от 50 /петдесет/ до 500 /петстотин/  лева, ако не подлежи на по-тежко наказание, който:
1. извършва дейност по поставяне на преместваемо съоръжение в нарушение /отклонение/ от настоящата наредба.
2. Не изпълни писмено нареждане на административен орган по реда на тази наредба.
3. Премахне, унищожи или допусне премахване или унищожаване на преместваем обект без разрешение на компетентните органи.
4. Постави незаконно преместваем обект и не го напусне след като бъде писмено предупреден от административния орган, че извършва незаконна дейност.
5. Не извърши възстановителни работи и не отстрани за своя сметка нанесените повреди вследствие на осъществената от него незаконна дейност.
6. Не изпълни в определен срок заповед по чл. 12 за премахване на незаконно поставен преместваем обект.	

/2/ За нарушение по ал. 1, извършено повторно се налага глоба или имуществена санкция в размер от 500 до 2000 лв.

                              Чл. 14 За други нарушения по тази наредба, ако деянието не подлежи на по-тежко наказание, глобата е от 50 /петдесет/ до 500 /петстотин/ лева.
                               Чл. 15. Наказателните постановления се издават от Кмета на Общината въз основа на констативния акт, установяващ нарушението, съставено от упълномощени длъжностни лица от Общинската техническа служба.

РАЗДЕЛ VІІІ.

ЗАКЛЮЧИТЕЛНИ РАЗПОРЕДБИ

                              Чл. 16. Обекти за търговия и услуги, изградени по смисъла на чл. 1 ал. 4 от ППЗТСУ върху паркинги, зелени площи,тротоари и улици и общински терени се спазват при условията на § 17 от ПР на ЗУТ, ако не попадат в условията на чл. 10.
                              Чл. 17. За временните съоръжения придобили траен градоустройствен статут правото на строеж се отстъпва по реда на НРПСУРОИ.
                              Чл. 18. Настоящата Наредба се издава на основание чл. 22  от ЗМСМА и чл. 56 ал. 2 от ЗУТ и влиза в сила след приемането и от Общински съвет – Смядово. 
                              Чл. 19. По въпроси, свързани с практическото прилагане на Наредбата, заповеди издава само Кмета на Община Смядово.